**Мемлекеттік тілді игерудегі жетістігіміз**

 **Біздің мақтанышымыз** «Адамға екі нәрсе тірек,бірі тіл,бірі ділің жүректегі» –деп дана бабаларымыз айтқандай,тіл мәселесі қазіргі таңда ең өзекті мәселелердің бірі болып отырғаны белгілі.Осы мемлекеттік маңызды шараның шншілуіне тіл жанашырлары тәрбиешілер өз үлесімізді қосу үшін біршама жұмыстар атқарудамыз..Жуырда аудандық «Білім беру бөлімі»мемлекеттік мекемесінің ұйымдастыруымен өзге ұлт өкілдерінің қатысуымен 2-4, 5-8, 9-11сынып оқушылары арасында мемлекеттік тілді меңгеруі бағаланған конкурс өткізілді.

Аталған конкурсқа біздің «Балауса»балабақшамыздың сәбилері «Күншуақ» тобының тәрбиеленушілері Жирнова Ксения мен Кригер Артем қатысып шығармашылық өнерлерін жоғары деңгейде көрсете білді.Көрермендер мен қазылар назарына бас кейіпкердің бейнесін сомдаған «Қызыл телпек» ертегісінің сахналық қойылымы ұсынылды. Қосымша: Насибулина Алина,Болат Нұрбол,Даулет Ерәлі, және Кригер Артем ойнап берді. «Алдар көсе мен бай»ертегісі бойынша екінші қойылымда басты кейіпкерді Кригер Артем болса,Болат Нұрбол көмекшісі болып ойнап берді.

Ж. Ксения мен К .Артем ертеңгілік қойылымдардан басқа өздерінің қазақ тілінен алған білімдерін ортаға салды. Ертегіде ,әнде, тақпақта айтты, және қойылған сұрақтарға жауап бере алды. Балаларының өнерлерін ата-аналары көріп тамашалап ерекше қызығушылық танытып,көңілдері толы жағдайда отырды.Конкурс қорытындысы бойынша Жирнова Ксения мен Кригер Артем өнерлері мен мемлекеттік тілді меңгерулері жоғары бағаланып, әрқайсысы 2-дәрежелі дипломмен және 20 мың теңгенің сертификаттарымен марапатталды. Аталған тәрбиеленушілеріміз мұнымен қатар «Көркемдік театрландырылған қойылым» номинациясы бойынша дипломмен, ал тәрбиешілер Гүлназ Қалымтайқызы мен Дана Ғанижанқызы алғыс хатпен марапатталды. Сөз соңында «Балауса» бақшамыздың сәбилері алдағы кезеңде жеңіс тұғырынан көріне берсе екен дегіміз келеді.

 **«Балауса»балабақшасы«Күншуақ» тобының тәрбиешілері.**